Document ID: 31994D0063

31994D0063
L 028/47
JURNALUL OFÍCIAL AL UNIUNII EUROPENE
DECIZIA COMISIEI
din 31 ianuarie 1994
de stabilire a unei liste provizorii a țărilor terțe din care statele membre autorizează importurile de material seminal, ovule și embrioni de animale din speciile ovină, caprină și ecvină, de ovule și embrioni de animale din specia porcină
(94/63/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 92/65/CEE a Consiliului din 13 iulie 1992 de definire a condițiilor de sănătate animală care reglementează schimburile și importurile în Comunitate de animale, material seminal, ovule și embrioni care nu se supun, în ceea ce privește condițiile de sănătate animală, reglementărilor comunitare specifice prevăzute în anexa A la Directiva 90/425/CEE (1), punctul 1, în special articolul 28,
întrucât importurile de material seminal, ovule și embrioni în Comunitate care fac obiectul Directivei 92/65/CEE trebuie să provină din țări terțe care sunt capabile să ofere garanțiile echivalente pentru condițiile prevăzute pentru introducerea pe piață înainte de data de 31 decembrie 1993;
întrucât, în absența acestor garanții pentru data menționată anterior și în vederea facilitării noului sistem de controale sanitar-veterinare la granițele externe ale Comunității, este necesar să se întocmească liste comunitare provizorii ale țărilor terțe sau ale unor părți din țările terțe din care sunt autorizate importurile de material seminal, ovule și embrioni de animale din speciile ovină, caprină și ecvină, de ovule și embrioni de animale din specia porcină, care pot avea la bază în special Decizia 79/542/CEE a Consiliului (2), astfel cum a fost modificată ultima dată prin Decizia 93/507/CEE a Comisiei (3);
întrucât, având în vedere adaptarea la noul regim care urmează în urma adoptării acestor liste, este justificat să se prevadă o perioadă pentru aplicarea acestora;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Statele membre autorizează importurile de material seminal, ovule și embrioni de animale din speciile ovină și caprină din țările terțe prevăzute în lista din partea I a anexei.
Statele membre autorizează importurile de material seminal, ovule și embrioni de animale din specia ecvină din țările terțe prevăzute în lista din partea a II-a a anexei.
Statele membre autorizează importurile de ovule și embrioni de animale din specia porcină din țările terțe prevăzute în lista din partea a III-a a anexei.
Articolul 2
Prezenta decizie se aplică de la data de 1 iulie 1994.
Articolul 3
Prezenta decizie se adresează statelor membre.
Adoptată la Bruxelles, 31 ianuarie 1994.

Labels: 16
5
3
6
18